ᱫᱩᱨᱜᱟᱯᱩᱨ

ᱫᱩᱨᱜᱟᱯᱩᱨ ᱢᱤᱫ ᱢᱟᱦᱟᱱᱟᱜᱟᱨ ᱥᱚᱦᱚᱨ ᱠᱟᱱᱟ ᱟᱨ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮ ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱢᱤᱫᱴᱟᱹᱝ ᱱᱚᱜᱚᱨ ᱱᱤᱜᱚᱢ ᱠᱟᱱᱟ ᱾ ᱫᱩᱨᱜᱟᱯᱩᱨ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮ ᱠᱚᱞᱠᱟᱛᱟ ᱟᱨ ᱟᱥᱟᱱᱥᱳᱞ ᱛᱟᱭᱚᱢ ᱛᱤᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱨᱤ ᱜᱩᱴ ᱠᱟᱱᱟ ᱟᱨ ᱪᱚᱱᱰᱤᱜᱚᱰ ᱨᱮ ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱪᱚᱠᱨᱤ ᱨᱮ ᱞᱟᱜᱟᱣ ᱣᱟᱱ ᱥᱚᱦᱚᱨ ᱠᱟᱱᱟ ᱾ ᱫᱩᱨᱜᱟᱯᱩᱨ ᱨᱮᱱᱟᱜ ᱯᱞᱟᱱ ᱑᱙᱕᱕ ᱨᱮ ᱵᱟᱨᱭᱟ ᱟᱢᱮᱨᱤᱠᱟ ᱟᱨᱠᱤᱴᱮᱠᱴᱥᱼᱡᱚᱥᱮᱯᱶ ᱮᱞᱮᱱ ᱥᱴᱤᱞ ᱟᱨ ᱵᱮᱸᱡᱟᱢᱤᱱ ᱯᱚᱞᱠ ᱛᱤᱠᱤᱱ ᱠᱤᱱ ᱵᱮᱱᱟᱣ ᱞᱮ ᱟ ᱠᱤᱱ ᱛᱟᱦᱮᱸᱫ ᱾ ᱱᱚᱣᱟ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱥᱚᱦᱚᱨ ᱠᱟᱱᱟ, ᱡᱟᱦᱟᱸ ᱛᱷᱮᱱ ᱳᱯᱨᱮᱥᱟᱱᱟᱞ ᱰᱨᱟᱭ ᱰᱳᱠ ᱢᱮᱱᱟᱜᱼᱟ ᱾

ᱚᱛᱱᱚᱜ
ᱫᱩᱨᱜᱟᱯᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱖᱕ ᱢᱤᱴᱚᱨ (᱒᱑᱓ ᱯᱷᱤᱴ) ᱢᱮᱱᱟᱜᱼᱟ ᱾

ᱫᱩᱨᱜᱟᱯᱩᱨ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱢᱮᱱᱟᱜᱼᱟ, ᱫᱟᱢᱚᱫᱚᱨ ᱜᱟᱰᱟ ᱨᱮᱱᱟᱜ ᱫᱷᱟᱨᱮ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱢᱟᱲᱟᱝ ᱫᱚ ᱱᱚᱣᱟ ᱵᱟᱝᱜᱟᱞ ᱨᱮᱱᱟᱜ ᱡᱟᱞᱚᱲ (Alluvial) ᱴᱟᱹᱰᱤ ᱨᱮ ᱵᱚᱞᱚᱱ ᱱᱟᱠᱚ ᱾ ᱴᱚᱯᱚᱜᱨᱟᱯᱷᱤ ᱩᱞᱴᱟ ᱯᱩᱞᱴᱟ (Disorderly) ᱢᱮᱱᱟᱜᱼᱟ ᱾ ᱨᱟᱱᱤᱜᱚᱸᱡᱽ ᱠᱚᱣᱞᱟ ᱴᱚᱴᱷᱟ ᱨᱮᱱᱟᱜ ᱠᱚᱣᱞᱟ ᱜᱟᱰᱤ ᱴᱚᱴᱷᱟ ᱫᱩᱨᱜᱟᱯᱩᱨ ᱠᱷᱚᱱ ᱠᱮᱫ ᱥᱟᱸᱜᱤᱧ ᱢᱮᱱᱟᱜᱼᱟ; ᱠᱮᱡ ᱴᱷᱟᱶ ᱱᱚᱣᱟ ᱴᱚᱴᱷᱟ ᱨᱮ ᱵᱚᱞᱚ ᱮᱱᱟ ᱠᱚ ᱾ ᱱᱚᱣᱟ ᱴᱚᱴᱷᱟ ᱨᱮ ᱫᱤᱱ ᱫᱷᱟᱵᱤᱡ ᱜᱟᱦᱤᱨ ᱵᱩᱨᱩ ᱛᱟᱦᱮᱸ ᱠᱟᱱᱟ, ᱟᱨ ᱥᱟᱨᱡᱚᱢ ᱟᱨ ᱭᱩᱠᱞᱤᱯᱴᱩᱥ (Eucalyptus) ᱵᱩᱨᱩ ᱨᱮ ᱟᱹᱰᱤ ᱠᱮᱡ ᱥᱟᱦᱟᱱ ᱱᱤᱛᱚᱦ ᱦᱚᱸ ᱧᱮᱞ ᱫᱟᱨᱮ ᱭᱟ ᱟᱢ ᱾ 


ᱯᱩᱞᱤᱥ ᱥᱴᱮᱥᱚᱱ
ᱫᱩᱨᱜᱟᱯᱩᱨ ᱯᱩᱞᱤᱥ ᱥᱴᱮᱥᱚᱱ, ᱫᱩᱨᱜᱟᱯᱩᱨ ᱥᱴᱤᱞ ᱴᱟᱣᱩᱱᱥᱤᱯ ᱨᱮᱱᱟᱜ ᱟᱨᱵᱤᱸᱫᱚ ᱮᱣᱮᱱᱭᱩ ᱨᱮ ᱢᱮᱱᱟᱜᱼᱟ, ᱟᱱᱰᱟᱞ ᱥᱤᱰᱤ ᱵᱞᱚᱠ ᱨᱮᱱᱟᱜ ᱠᱮᱡ ᱴᱷᱟᱶ ᱨᱮ jurisdiction ᱢᱮᱱᱟᱜᱼᱟ ᱾ ᱱᱟᱯᱟᱭ ᱴᱚᱴᱷᱟ ᱘᱐ ᱠᱤᱞᱚᱢᱤᱴᱚᱨ᱒ ᱨᱮ ᱢᱮᱱᱟᱜᱼᱟ ᱟᱨ ᱦᱚᱲ ᱮᱞ ᱒᱙᱒,᱘᱔᱑ ᱜᱟᱱ ᱢᱮᱱᱟᱜ ᱠᱚᱣᱟ ᱾

ᱫᱩᱨᱜᱟᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱛᱷᱮᱱ ᱢᱮᱱᱟᱜᱼᱟ ᱠᱚᱠ ᱳᱣᱟᱱ ᱯᱩᱞᱤᱥ ᱥᱴᱮᱥᱚᱱ ᱟᱜ ᱫᱩᱨᱜᱟᱯᱩᱨ ᱱᱚᱜᱚᱨ ᱱᱤᱜᱚᱢ ᱨᱮᱱᱟᱜ ᱠᱮᱡ ᱴᱷᱟᱶ ᱨᱮ ᱦᱚᱠ ᱢᱮᱱᱟᱜᱼᱟ ᱾ ᱠᱟᱣᱟᱨ ᱠᱮᱫᱼᱟ ᱮᱨᱤᱭᱟ ᱔᱙ ᱠᱤᱢᱤ᱒ ᱢᱮᱱᱟᱜᱼᱟ ᱟᱨ ᱦᱚᱲ ᱮᱞ ᱠᱟᱣᱟᱨ ᱑᱓᱖,᱑᱘᱑ ᱜᱟᱱ ᱢᱮᱱᱟᱜ ᱠᱚᱣᱟ ᱾

MAMC ᱰᱮᱨᱟ ᱨᱮ ᱢᱮᱱᱟᱜᱼᱟ ᱱᱟᱣᱟ ᱴᱟᱣᱩᱱᱥᱤᱯᱷ ᱯᱩᱞᱤᱥ ᱥᱴᱮᱥᱚᱱ ᱟᱜ ᱫᱩᱨᱜᱟᱯᱩᱨ ᱱᱚᱜᱚᱨ ᱱᱤᱜᱚᱢ ᱟᱨ ᱯᱷᱟᱨᱤᱫᱯᱩᱨ ᱫᱩᱨᱜᱟᱯᱩᱨ ᱥᱤᱰᱤ ᱵᱞᱚᱠ ᱨᱮᱱᱟᱜ ᱠᱮᱡ ᱴᱷᱟᱶ ᱨᱮ ᱦᱚᱠ ᱢᱮᱱᱟᱜᱼᱟ ᱾ ᱠᱟᱣᱟᱨ ᱟᱠᱟᱫᱟ ᱮᱨᱤᱭᱟ ᱒᱓ ᱠᱤᱢᱤ᱒ ᱢᱮᱱᱟᱜᱼᱟ ᱟᱨ ᱠᱟᱣᱟᱨ ᱟᱠᱟᱫᱟ ᱦᱚᱲ ᱮᱞ ᱑᱖᱐,᱔᱑᱑ ᱜᱟᱱ ᱢᱮᱱᱟᱜ ᱠᱚᱣᱟ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱫᱩᱨᱜᱟᱯᱩᱨ ᱥᱚᱦᱨᱤ ᱜᱩᱴ ᱨᱮᱱᱟᱜ ᱦᱚᱲ ᱮᱞ ᱕,᱘᱑,᱔᱐᱙ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱱᱚᱸᱰᱮ ᱠᱷᱚᱱ ᱓᱐᱑,᱗᱐᱐ ᱠᱚᱲᱟ ᱟᱨ ᱒᱗᱙,᱗᱐᱙ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱥᱟᱞ ᱦᱚᱲ ᱮᱞ ᱕᱒,᱙᱓᱐ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱗+ᱦᱚᱲ ᱮᱞ ᱞᱮᱠᱟᱛᱮ ᱥᱮᱪᱮᱫ ᱫᱚᱧ ᱘᱗.᱗᱐% ᱛᱟᱦᱮᱸ ᱠᱟᱱᱟ ᱾ ᱫᱩᱨᱜᱟᱯᱩᱨ ᱟᱨᱵᱟᱱ ᱮᱜᱞᱚᱢᱟᱨᱮᱥᱚᱱ ᱨᱮ ᱫᱩᱨᱜᱟᱯᱩᱨ (ᱮᱢ. ᱠᱳᱨᱯ) ᱟᱨ ᱒ ᱦᱚᱲ ᱮᱞ ᱥᱚᱦᱚᱨ ᱥᱮᱞᱮᱫ ᱢᱮᱱᱟᱜᱼᱟ : ᱵᱟᱢᱩᱱᱟᱨᱟ ᱟᱨ ᱟᱨᱨᱟ ᱾

᱒᱐᱑᱑ ᱨᱮᱱᱟᱜ ᱦᱚᱲ ᱮᱞ, ᱫᱩᱨᱜᱟᱯᱩᱨ ᱱᱚᱜᱚᱨ ᱱᱤᱜᱚᱢ ᱨᱮᱱᱟᱜ ᱦᱚᱲ ᱮᱞ ᱕᱖᱖,᱙᱓᱗ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱱᱚᱸᱰᱮ ᱠᱷᱚᱱ ᱒᱙᱔,᱓᱔᱙ ᱠᱚᱲᱟ ᱟᱨ ᱒᱗᱒,᱕᱘᱘ ᱛᱤᱨᱞᱟᱹ ᱠᱤ ᱛᱟᱦᱮᱸ ᱠᱟᱱᱟ ᱾ ᱐-᱖ ᱥᱟᱞ ᱠᱚ ᱦᱚᱲ ᱮᱞ ᱕᱐,᱕᱑᱒ ᱜᱟᱱ ᱛᱟᱦᱮᱸ ᱠᱟᱱᱟ ᱠᱚ ᱾ ᱗+ ᱦᱚᱲ᱾ᱮᱞ ᱞᱮᱠᱟᱛᱮ ᱥᱮᱪᱮᱫ ᱫᱚᱨ ᱘᱗.᱘᱔% ᱠᱚ ᱛᱟᱦᱮᱸ ᱠᱟᱱᱟ ᱾

 ᱫᱷᱚᱨᱚᱢ 
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱱᱚᱣᱟ ᱥᱚᱦᱚᱨ ᱨᱮ ᱦᱤᱱᱫᱩ ᱫᱷᱚᱨᱚᱢ ᱟᱹᱰᱤ ᱢᱩᱬ ᱫᱷᱚᱨᱚᱢ ᱠᱟᱱᱟ, ᱱᱟᱣᱟ ᱛᱟᱭᱚᱢ ᱤᱥᱞᱟᱢ, ᱥᱤᱠᱷ, ᱵᱚᱫᱷᱫ, ᱡᱮᱱ ᱟᱨ ᱮᱢᱟᱱ ᱫᱷᱚᱨᱚᱢ ᱢᱮᱱᱟᱜᱼᱟ ᱾ ᱫᱩᱨᱜᱟᱯᱩᱨ (ᱱᱚᱜᱚᱨ ᱱᱤᱜᱚᱢ) ᱨᱮ ᱛᱟᱦᱮᱸᱱ ᱠᱚ ᱕,᱖᱖,᱕᱑᱗ ᱦᱚᱲ ᱠᱷᱚᱱ ; ᱕,᱑᱙,᱑᱒᱒ ᱦᱤᱱᱫᱩ (᱙᱑.᱖᱓%), ᱓᱕,᱙᱒᱓ ᱢᱩᱥᱞᱤᱢ (᱖.᱓᱔%), ᱑᱘᱘᱙ ᱤᱥᱟᱭ (᱐.᱓᱖%), ᱒᱓᱔᱖ ᱥᱤᱠᱷ (᱐.᱔᱔%), ᱕᱑᱓ ᱵᱚᱫᱷᱫ ᱢᱮᱱᱟᱜ ᱠᱚᱣᱟ, ᱓᱘᱒ ᱡᱮᱱ ᱢᱮᱱᱟᱜ ᱠᱚᱣᱟ, ᱙᱐᱖ ᱮᱢᱟᱱ ᱫᱷᱚᱨᱚᱢ ᱟᱨ ᱕᱔᱓᱖ (᱑.᱐᱔%) ᱫᱚ ᱟᱡᱟᱜ ᱫᱷᱚᱨᱚᱢ ᱨᱮᱱᱟᱜ ᱢᱮᱱᱥᱚᱱ (Mention) ᱵᱟᱭ ᱪᱮᱠᱟ ᱟᱠᱟᱫᱟ ᱾

ᱦᱚᱨ ᱰᱟᱦᱟᱨ

ᱥᱚᱲᱚᱠ
ᱫᱩᱨᱜᱟᱯᱩᱨ ᱵᱟᱸᱠᱲᱟ., ᱵᱤᱨᱵᱷᱩᱢ (ᱵᱚᱞᱯᱩᱨ, ᱨᱟᱢᱯᱩᱨᱦᱟᱴ, ᱥᱩᱨᱤ), ᱟᱨ ᱯᱩᱨᱩᱞᱤᱭᱟᱹ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ (ᱢᱟᱨᱮᱱᱟ ᱮᱞ: ᱮᱱᱮᱪ ᱒) ᱥᱚᱦᱚᱨ ᱨᱮᱱᱟᱜ ᱦᱚᱠ ᱮᱨᱤᱭᱟ ᱠᱷᱚᱱ ᱥᱮᱱᱚᱜ ᱟ ᱟᱨ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱙ ᱥᱚᱦᱚᱨ ᱨᱮᱱᱟᱜ ᱢᱩᱪᱤᱯᱟᱨᱟ ᱠᱷᱚᱱ ᱚᱸᱰᱚᱠᱚ ᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱔ (ᱢᱟᱨᱮᱱᱟ ᱮᱞ ᱖᱐) ᱯᱟᱸᱰᱮᱵᱮᱥᱚᱨ ᱨᱮᱱᱟᱜ ᱠᱚᱸᱭᱮᱼᱯᱟᱪᱮ ᱩᱯᱱᱟᱜᱟᱨ ᱞᱮᱠᱟᱛᱮ ᱥᱮᱱᱚᱜ ᱟ ᱟᱨ ᱳᱰᱤᱥᱟ ᱥᱮᱫ ᱛᱮ ᱥᱮᱱᱚᱜ ᱟ ᱾ ᱱᱚᱣᱟ ᱱᱩᱭ ᱟᱹᱰᱤ ᱠᱚᱢ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ, ᱡᱟᱦᱟᱸ ᱢᱤᱫᱴᱟᱹᱝ ᱮᱥᱤᱭᱟ ᱨᱟᱡᱽᱰᱟᱦᱟᱨ (ᱮᱮᱪ) ᱢᱮᱱᱟᱜᱼᱟ ᱟᱫᱚ ᱥᱚᱡᱷᱮ ᱥᱚᱦᱚᱨ ᱨᱮᱱᱟᱜ ᱦᱚᱠ ᱮᱨᱤᱭᱟ ᱠᱷᱚᱱ ᱥᱮᱱᱚᱜ ᱟ ᱾ ᱮᱮᱪ᱑ ᱠᱳᱨᱤᱭᱟ, ᱪᱤᱱ, ᱵᱷᱤᱭᱮᱛᱱᱟᱢ, ᱠᱮᱢᱵᱳᱰᱤᱭᱟ, ᱛᱷᱟᱭᱞᱮᱸᱰ, ᱢᱤᱭᱟᱱᱢᱟᱨ, ᱥᱤᱧᱚᱛ, ᱵᱟᱝᱞᱟᱫᱮᱥ, ᱯᱟᱠᱤᱥᱛᱟᱱ, ᱟᱯᱷᱜᱟᱱᱤᱥᱛᱟᱱ ᱟᱨ ᱤᱨᱟᱱ ᱨᱮᱱᱟᱜ ᱛᱟᱞᱟ ᱠᱷᱚᱱ ᱡᱟᱯᱟᱱ ᱫᱚ ᱛᱩᱨᱠᱤ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾

ᱫᱩᱨᱜᱟᱯᱩᱨ ᱨᱮ ᱵᱮᱱᱟᱪᱤᱛᱤᱼI, ᱵᱮᱱᱟᱪᱤᱛᱤᱼII (ᱡᱚᱠᱷᱚᱱ Usually ᱨᱮ ᱯᱨᱟᱱᱴᱤᱠᱟ ᱠᱚ ᱢᱮᱱ ᱱᱟᱠᱟ), ᱥᱤᱴᱤ ᱛᱟᱞᱢᱟ ᱟᱨ ᱥᱴᱮᱥᱚᱱ ᱢᱚᱨ ᱨᱮ ᱵᱟᱥ ᱴᱟᱨᱢᱤᱱᱟᱥ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱵᱷᱤᱛᱤᱨ, ᱯᱨᱟᱵᱷᱮᱴ ᱢᱤᱱᱤᱼᱵᱟᱥ ᱯᱨᱟᱱᱴᱤᱠᱟ ᱠᱷᱚᱱ ᱥᱴᱮᱥᱚᱱ ᱴᱟᱨᱢᱤᱱᱟᱥ ᱫᱷᱟᱵᱤᱡ ᱥᱚᱦᱚᱨ ᱨᱮᱱᱟᱜ ᱵᱷᱤᱱᱮ ᱵᱷᱤᱱᱤ ᱰᱟᱦᱟᱨ ᱛᱮ ᱪᱟᱞᱟᱜ ᱟ ᱾

ᱳᱴᱚᱼᱨᱤᱠᱥᱟ ᱟᱹᱰᱤ ᱜᱟᱱ ᱰᱟᱦᱟᱨ ᱨᱮ ᱥᱚᱦᱚᱨ ᱛᱟᱞᱢᱟ, ᱵᱮᱱᱟᱪᱤᱛᱤ, ᱨᱮᱞᱣᱮ ᱥᱴᱮᱥᱚᱱ ᱟᱨ ᱥᱚᱦᱚᱨ ᱨᱮᱱᱟᱜ ᱮᱢᱟᱱ ᱴᱷᱟᱶ ᱨᱮᱱᱟᱜ ᱛᱟᱞᱟ ᱛᱮ ᱥᱮᱱᱚᱜ ᱟ ᱾ ᱥᱴᱮᱥᱚᱱ ᱟᱨ ᱥᱚᱦᱚᱨ ᱛᱚᱞᱢᱟ ᱴᱟᱨᱢᱤᱱᱟᱥ ᱠᱷᱚᱱ ᱥᱚᱦᱚᱨ ᱨᱮ ᱯᱨᱤᱼᱯᱮᱰ ᱴᱮᱠᱥᱤ ᱵᱮᱵᱤᱥᱛᱟ ᱢᱮᱱᱟᱜᱼᱟ ᱾ ᱱᱚᱣᱟ  ᱵᱟᱦᱨᱮ ᱛᱮ ᱤᱫᱤᱭᱟ, ᱥᱚᱦᱚᱨ ᱞᱟᱹᱜᱤᱫ ᱠᱮᱵ ᱟᱨ ᱳᱴᱚᱼᱨᱤᱥᱠᱟ ᱥᱮᱵᱟ ᱳᱱᱞᱟᱭᱤᱱ ᱢᱮᱱᱟᱜᱼᱟ ᱾

ᱠᱟᱞᱭᱟᱬᱤᱼᱵᱟᱥᱵᱮᱨᱤᱭᱟ ᱰᱟᱦᱟᱨ ᱞᱟᱹᱜᱤᱫ ᱢᱤᱫᱴᱟᱹᱝ ᱵᱟᱥ (ᱟᱵᱷᱤᱥᱮᱠ) ᱵᱮᱵᱤᱥᱛᱟ ᱢᱮᱱᱟᱜᱼᱟ ᱟᱨ ᱱᱚᱣᱟ ᱥᱮᱛᱟᱜ ᱔:᱔᱐ ᱴᱟᱲᱟᱝ ᱟᱨ ᱠᱟᱞᱭᱟᱬᱤ ᱠᱷᱚᱱ ᱥᱮᱱᱚᱜ ᱑᱐ ᱴᱟᱲᱟᱝ ᱵᱮᱱᱟᱪᱤᱛᱤ ᱞᱟᱹᱜᱤᱫ ᱟᱲᱟᱜᱟ ᱾

ᱥᱞᱤᱯᱟᱨ ᱠᱷᱚᱱ ᱯᱨᱤᱢᱤᱭᱟᱢ ᱵᱚᱞᱵᱚ ᱫᱷᱟᱵᱤᱡ SBSTC ᱟᱧ ᱟᱹᱰᱤ ᱜᱟᱱ ᱮᱢᱟᱱ ᱯᱨᱟᱵᱷᱮᱴ ᱵᱟᱥ ᱥᱚᱦᱚᱨ ᱛᱟᱞᱢᱟ, ᱫᱩᱨᱜᱟᱯᱩᱨ ᱠᱷᱚᱱ ᱠᱚᱞᱠᱟᱛᱟ, ᱟᱥᱟᱱᱥᱳᱞ, ᱵᱚᱨᱫᱷᱚᱢᱟᱱ, ᱵᱟᱨᱟᱠᱟᱨ, ᱵᱷᱩᱵᱽᱱᱮᱥᱚᱨ ᱟᱨ ᱮᱢᱟᱱ ᱥᱩᱨᱥᱩᱨᱯᱩᱨ ᱨᱮᱱᱟᱜ ᱥᱚᱦᱚᱨ ᱞᱟᱹᱜᱤᱫ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾

ᱩᱰᱟᱹᱱ
ᱥᱚᱦᱚᱨ ᱨᱮᱱᱟᱜ ᱰᱚᱢᱮᱥᱴᱤᱠ ᱩᱰᱟᱹᱱ ᱰᱟᱦᱤ ᱠᱟᱡᱤ ᱱᱟᱡᱨᱩᱞ ᱤᱥᱞᱟᱢ ᱩᱰᱟᱹᱱ ᱰᱟᱦᱤ ᱢᱮᱱᱟᱜᱼᱟ ᱾ ᱩᱰᱟᱹᱱ ᱰᱟᱦᱤ ᱫᱩᱨᱜᱟᱯᱩᱨ ᱨᱮᱱᱟᱜ ᱥᱚᱦᱚᱨ ᱛᱟᱞᱢᱟ ᱠᱷᱚᱱ ᱑᱕ ᱠᱤᱞᱚᱢᱤᱴᱚᱨ ᱜᱟᱱ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱯᱨᱟᱵᱷᱮᱴ ᱴᱚᱴᱷᱟ ᱨᱮᱱᱟᱜ ᱦᱟᱹᱨᱭᱟᱹᱲ ᱚᱛ ᱩᱰᱟᱹᱱ ᱰᱟᱦᱤ ᱠᱟᱱᱟ ᱾ ᱱᱚᱣᱟ ᱟᱱᱰᱟᱞ ᱟᱹᱛᱩ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾

ᱥᱤᱧᱚᱛᱤᱭᱟᱹ ᱩᱰᱟᱹᱱ ᱥᱤᱯᱟᱹᱦᱤ ᱠᱷᱚᱱ ᱨᱤᱞᱟᱴᱤᱰ (related) ᱯᱟᱱᱟᱜᱚᱲ (ᱫᱩᱨᱜᱟᱯᱩᱨ ᱥᱤᱴᱤ ᱥᱮᱸᱴᱟᱨ) ᱠᱷᱚᱱ ᱑᱖.᱓ ᱠᱤᱞᱚᱢᱤᱴᱚᱨ) ᱨᱮ ᱢᱤᱫᱴᱟᱹᱝ ᱩᱰᱟᱹᱱ ᱥᱤᱯᱟᱹᱦᱤ ᱥᱴᱮᱥᱚᱱ ᱨᱮᱱᱟᱜ ᱪᱷᱩᱴᱟᱹᱣ C-130 J ᱦᱟᱨᱠᱭᱩᱞᱤᱥ ᱥᱠᱣᱟᱰᱨᱚᱱᱟᱞ ᱞᱟᱹᱜᱤᱫ ᱠᱚ ᱠᱟᱢᱤ ᱭᱟᱠᱚ ᱾

ᱨᱮᱞ
ᱫᱩᱨᱜᱟᱯᱩᱨ ᱫᱚ ᱨᱮᱫᱚ ᱯᱮᱭᱟ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ, ᱫᱩᱨᱜᱟᱯᱩᱨ (ᱥᱴᱮᱥᱚᱱ ᱠᱳᱰ:- DGR), ᱣᱟᱨᱤᱭᱟ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ:- OARR) ᱟᱨ ᱟᱱᱰᱟᱞ ᱡᱟᱸᱠᱥᱚᱱ (ᱥᱴᱮᱥᱚᱱ ᱠᱳᱰ:- UDL) ᱤᱫᱤ ᱛᱮ served ᱥᱮᱱᱚᱜ ᱟ ᱾ ᱫᱩᱨᱜᱟᱯᱩᱨ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱟᱹᱰᱤ ᱢᱩᱬ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱦᱟᱣᱲᱟ ᱼ ᱱᱟᱶᱟ ᱫᱤᱞᱞᱤ ᱨᱟᱡᱽᱫᱷᱟᱱᱤ ᱮᱠᱥᱯᱨᱮᱥ ᱟᱨ ᱫᱩᱨᱟᱸᱛᱚ ᱮᱠᱥᱯᱨᱮᱥ ᱞᱮᱠᱟᱱᱟᱜ ᱠᱮᱡ ᱡᱷᱮᱞ ᱥᱟᱸᱜᱤᱧ ᱴᱨᱮᱱ ᱠᱚᱫᱚ ᱪᱷᱟᱰᱟ ᱠᱟᱛᱮ ᱡᱚᱛᱚ ᱮᱠᱥᱯᱨᱮᱥ ᱴᱨᱮᱱ ᱛᱤᱸᱜᱩ ᱭᱟ ᱾ ᱱᱚᱣᱟ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱵᱚᱨᱫᱷᱚᱢᱟᱱᱼᱟᱥᱟᱱᱥᱳᱞ ᱠᱷᱚᱸᱰ ᱟᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱦᱟᱵᱲᱟᱼᱜᱟᱭᱟᱼᱫᱤᱞᱞᱤ ᱞᱟᱭᱤᱱ ᱨᱮ ᱢᱮᱱᱟᱜᱼᱟ  ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 

 Bardhaman district official site



Category:Cities and towns in Paschim Bardhaman district